Norway Debate

Norway Debate (norsk: norgesdebatten) var en debatt i det britiske Underhuset som fant sted den 7. og 8. mai 1940. Det var tilsynelatende og formelt en debatt om utviklingen av De alliertes felttog i Norge etter det tyske angrepet på Norge, men debatten utviklet seg til å bli en massiv kritikk av krigføringen og statsminister Neville Chamberlain.

Ved voteringen ved debattens slutt var det et anseelig antall av regjeringens støttespillere som enten stemte imot regjeringen eller unnlot å støtte den: 40 konservative parlamentsmedlemmer hadde stemt imot Chamberlain, mens 30 hadde unnlatt å stemme, på tross av stort press fra partiets innpiskere. Selv om han vant avstemningen med 281 mot 200 stemmer følte Chamberlain at tallene måtte regnes som et mistillitsvotum, og at han ikke kunne fortsette.

To dager senere gikk regjeringen av, og ny statsminister for en samlingsregjering ble Winston Churchill.

 Referanser 

 Litteratur 


Kategori:Det britiske parlamentet
Kategori:Storbritannia under andre verdenskrig
Kategori:Norge under andre verdenskrig
Kategori:1940 i Storbritannia
Kategori:Forsvarspolitikk